
AVIZ

asupra proiectului de Lege privind aprobarea Ordonanţei de urgenţă a Guvernului nr. 79/2004 pentru modificarea şi completarea Ordonanţei de urgenţă a Guvernului nr. 11/2004 privind stabilirea unor măsuri de reorganizare în cadrul administraţiei publice centrale

Cu adresa nr. P.L.-X 626 din 25 octombrie 2004, Biroul Permanent, conform art. 89 şi 107 din Regulamentul Camerei Deputaţilor, a sesizat, în procedură de urgenţă, pentru examinare şi avizare Comisia pentru Buget, Finanţe şi Bănci cu proiectul de Lege privind aprobarea Ordonanţei de urgenţă a Guvernului nr. 79/2004 pentru modificarea şi completarea Ordonanţei de urgenţă a Guvernului nr. 11/2004 privind stabilirea unor măsuri de reorganizare în cadrul administraţiei publice centrale.

In urma examinării, în şedinţa din data de 27.10.2004, Comisia, cu unanimitate de voturi, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege în forma prezentată de Guvern.

